Source: https://politeia.org.ro/stiri-revista-presei/revista-presei-8-octombrie-a-sasea-incercare-ratata/62491/?replytocom=205195
Timestamp: 2020-02-24 17:45:50+00:00

Document:
Revista Presei – 8 octombrie. “A șasea încercare ratată?” | PoliteiaWorld
Home » Stiri / Revista Presei	» Revista Presei – 8 octombrie. “A șasea încercare ratată?”
Revista Presei – 8 octombrie. “A șasea încercare ratată?”
08/10/2019 Autor desy.demeter Categorii: Stiri / Revista Presei
Buna dimineata intr-o zi de marti. 8 octombrie! Meteorologii anunță vreme deosebit de rece pentru această perioadă din an în primele zile a prognozei pe două săptămâni, în schimb de pe 9 octombrie se va încălzi, temperaturile ajungând pe 14-15 octombrie chiar și la 25 de grade, în Banat, Crișana. În ultimele zile de prognoză, vremea se va răcori ușor. Vor fi ploi locale, în general slabe, cu probabilitatea mai ridicată de apariție în prima zi, în intervalul 10-12 octombrie, precum și în unele zile ale celei de-a doua săptămâni.În Capitală, vremea va fi rece. Vântul va sufla slab și moderat. Temperatura maximă se va situa în jurul valorii de 14 grade, iar cea minimă de 3 – 4 grade. Cerul va fi mai mult noros în nordul, centrul și estul țării, unde va ploua pe arii extinse. De asemenea, în restul teritoriului înnorările vor fi temporare și ploile se vor semnala pe arii restrânse. La munte, vremea rămâne rece, cu cer mai mult acoperit. Maximele vor fi cuprinse între 1 și 10 grade, cu 6 grade la Sinaia, 10 la Semenic și 5 grade la Păltiniș
Premieră în Justiţia din România. Care a fost picătura care a umplut paharul pentru revocarea Liei Savonea, şefa CSM Se pregătește terenul pentru o nouă premieră în justiția din România, marcată în ultimii doi ani de scandaluri cu revocări și modificări ale legii. Mai mulți judecători și procurori din Consiliului Superior al Magistraturii sunt deciși să declanșeze, chiar săptămâna aceasta, procedura de revocare a președintelui în funcție al CSM. Este vorba despre Lia Savonea, care e în conflict deschis cu o parte a membrilor, dar și cu ministrul Justiției. Mai mulți membri ai Consiliului Superior al Magistraturii pregătesc inițierea procedurii de înlocuire a actualului președinte al institutiei. Surse din rândul membrilor CSM au declarat pentru Digi24 că de-a lungul ultimelor luni s-au adunat nemulțumiri ale unora dintre ei legate de modul în care Lia Savonea organizează ședințele sau gestionează comunicarea CSM cu alte instituții. Prima izbucnire publică între Lia Savonea şi o parte dintre membri aleşi din CSM a fost în martie, când mai mulţi judecători din Consiliu au protestat public fată de modul în care şefa Consiliului organiza şedinţele secţiei pentru judecători şi a plenului. Ei reclamau faptul că Savonea fixează şedinţele astfel încât să îşi asigure prezenţa membrilor care votează aşa cum doreşte ea…. Şi ministrul Justiției, Ana Birchall, transmitea conducerii Consiliului Superior al Magistraturii o scrisoare prin care adresa rugămintea să fie stabilită o zi fixă pe săptămână pentru plen, astfel încât să nu se suprapună cu zilele când participă la ședințele de Guvern. CSM i-a răspuns Anei Birchall, că acest lucru este imposibil, argumentând că “există o imposibilitate obiectivă de a da curs”. Lia Savonea argumenta că regulamentul şi legea nu o obligă să consulte pe nimeni când fixează şedinţele, că e prerogativă care îi aparţine şi că îşi consultă colegii doar pentru că aşa procedau şi predecesorii săi….Plenul Consiliului Superior al Magistraturii a avut de cinci ori pe ordinea de zi, validarea rezultatelor concursului pentru numirea Adinei Florea ca procuror-șef al Secției pentru investigarea infracțiunilor din justiție (SIIJ). O parte dintre şedinţe s-au amânat din lipsă de cvorum după ce unii membrii CSM au susţinut că trebuie aşteptate raporatele GRECO și al Comisiei de la Veneția sau că nu au primit toate documentele, inclusiv fișele de notare din partea Comisiei de evaluare sau baremul…..Propunerile legate de modificarea Legii ANI au fost picătura care a umplut paharul. De acolo ar fi pornit, de fapt, ideea revocării. Una dintre aceste propuneric viza ca averile partenerilor de viață ai judecătorilor să fie trecute la secret. Integral: https://www.digi24.ro
Procurori din CSM îi cer Liei Savonea documentaţia ce a stat la baza proiectului de modificare a legii ANI, prevede ca venitul soţului sau soţiei persoanei care depune declaraţia de avere să fie anonimizat Patru membri ai Secţiei pentru procurori din Consiliul Superior al Magistraturii (CSM) au anunțat luni că i-au solicitat preşedintei instituției, Lia Savonea, întreaga documentaţie care a stat la baza discutării proiectului de modificare a Legii ANI, susţinând că nu au avut acces la şedinţa în care acesta a fost dezbătut. Una dintre propunerile dezbătute la CSM prevede ca venitul soţului sau soţiei persoanei care depune declaraţia de avere să fie anonimizat. „Având în vedere dezbaterile publice generate de iniţiativa Consiliului Superior al Magistraturii de modificare a Legii nr. 176/2010 privind integritatea în exercitarea funcţiilor şi demnităţilor publice, Secţia pentru procurori face următoarele precizări: În data de 04.10.2019, patru membri ai Secţiei au solicitat preşedintelui Consiliului Superior al Magistraturii întreaga documentaţie care a stat la baza lucrării având acest obiect, inclusiv actele în care s-au consemnat opiniile minoritare formulate în legătură cu modificările care au generat îngrijorare în rândul opiniei publice şi al magistraţilor. Facem precizarea că o parte a membrilor Secţiei pentru procurori nu a participat la şedinţa Comisiei nr.1 din data de 03.07.2019, dată în care au fost dezbătute aceste modificări, nefiind accesibilă nici ulterior forma care ar fi fost transmisă Comisiei juridice a Senatului României”, se arată într-un comunicat al secţiei. Săptămâna trecută, două asociaţii ale magistraţilor – Forumul Judecătorilor din România şi Iniţiativa pentru Justiţie – au solicitat demisia preşedintei CSM, Lia Savonea, pe care o acuză că ar fi propus „în secret” modificarea Legii de funcţionare şi organizare a Agenţiei Naţionale de Integritate. Integral: https://www.g4media.ro
Ana Birchall ii trimite o noua scrisoare Liei Savonea in care ii cere socoteala pentru modificarile propuse la Legea ANI Ministrul Justitiei, Ana Birchall, ii cere presedintelui CSM, Lia Savonea, sa-i comunice rapid mai multe detalii privind modul in care CSM a ajuns sa propuna mai multe modificari controversate la proiectul de modificare a Legii ANI. Solicitarile Anei Birchall vin dupa ce CSM a acuzat “gravele dezinformari din mass-media” cu privire la acest proiect. Ziare.com a publicat mai multe modificari legislative propuse de CSM, pentru un proiect de lege care urma sa fie initiat de senatorul PSD, Robert Cazanciuc. Propunerile CSM au fost transmise direct lui Cazanciuc, dar care ulterior a renuntat la promovarea proiectului de lege. Birchall ii cere acum Liei Savonea sa-i comunice de unde stia de aceasta inititiva, care este temeiul legal si regulamentar al initierii unui astfel de demers si de ce a trimis direct la Senat modificarile.Legea CSM stabileste ca, in astfel de cazuri, CSM trebuie sa trimita propunerile la Ministerul Justitiei, care le inainteaza la Parlament, CSM neavand drept de initiativa legislativa. Scrisoarea Anei Birchall: “Urmare comunicatului Consiliului Superior al Magistraturii publicat pe site-ul institutiei in data de 3 octombrie 2019 relativ la gravele dezinformari din mass-media pe marginea unei propuneri legislative initiate de Consiliul Superior al Magistraturii si avand in vedere continutul comunicatului, va rog sa imi comunicati, cu celeritate, daca Comisia nr. 1 a CSM, sau CSM, a primit o sesizare cu privire la un demers legislativ vizand modificarea legislatiei privind organizarea si functionarea Agentiei Nationale de Integritate si care a fost temeiul legal si regulamentar al initierii unui astfel de demers, precum si al trimiterii catre Comisia Juridica, de disciplina si imunitati a Senatului Romaniei a propunerilor formulate de CSM. De asemenea, va rog, doamna presedinte, sa imi transmiteti, in copie, lucrarea Directiei Legislatie, Documentare si Contencios prin care au fost centralizate opiniile instantelor si parchetelor cu privire la propunerile de modificare a legii nr. 176/2010.” In cursul zilei de luni, explicatii similare a cerut si Sectia pentru procurori a Consiliului Superior al Magistraturii (CSM). Integral: http://www.ziare.com
A șasea încercare ratată? Planurile șefei CSM Lia Savonea de a o impune pe Adina Florea la şefia Secţiei Speciale, date peste cap de lipsa cvorumului la ședința de marți / 3 procurori sunt la o întrunire la Parchetul general, unul în concediu, iar ministrul Ana Birchall se află la Bruxelles Nu va fi cvorumul legal de 15 membri din cei 19 la şedinţa fulger a plenului CSM convocată de şefa Consiliului, judecătoarea Lia Savonea, cu scopul de a o numi pe procuroarea Adina Florea la şefia Secţiei pentru Investigarea Infracţiunilor din Justiţie (SIIJ), au declarat pentru G4media.ro surse judiciare. Nu mai puțin de cinci membri CSM vor lipsi de la ședința de mâine. 3 procurori, Tatiana Toader, Cristian Ban şi Florin Deac, nu au cum să participe la şedinţă întrucât, pe 8 octombrie 2019, aveau deja programate întâlniri ale Secției de procurori cu conducerile Parchetului de pe lângă Înalta Curte de Casație şi Justiție, Secției Parchetelor Militare, Direcției de Investigare a Infracțiunilor de Criminalitate Organizată şi Terorism şi Direcției Naționale Anticorupție, la sediul Parchetului general. Vezi aici Vicepreședintele secției, procurorul Nicolae Andrei Solomon se află în concediu. Al cincilea absent de la plenul CSM programat pentru marți va fi ministrul Justiţiei Ana Birchall, care nu poate participa întrucât este la reuniunea JAI de la Luxemburg. Vezi aici şi aici. Prin urmare, dacă 5 membri lipsesc nu va fi atins cvorumul necesar de 15 participanţi la plenul CSM. Savonea e de vină. S-a ajuns în această situaţie întrucât şefa CSM, Lia Savonea, convoacă fulgerător plenul Consiliului fără să se consulte cu ceilalţi membri….Ultima încercare de a o impune pe Florea la șefia secției a fost pe data de 27 septembrie. Decizia a fost amânată după ce 10 dintre membrii CSM au votat pentru amânarea validării, iar 9 pentru dezbaterea speței. Ministrul Justiției, Ana Birchall, a anunțat în septembrie că grupul de lucru interministerial aflat în subordinea sa a ajuns la concluzii preliminare legate de Secția specială de investigare a magistraților. ”Sunt două concluzii destul de interesante, care au majoritatea, și niciuna nu susține funcționarea în această formă a acestei instituții”, a spus Birchall. Integral: https://www.g4media.ro
Cristi Danilet – judecator: Văd o știre care pentru orice jurist este un FAKE NEWS: – plângerea penală se poate face împotriva oricui, dar asta nu înseamnă că cel reclamat este „acuzat”; acuzațiile cad exclusiv în sarcina procurorilor, pe când cei care depun plângere pot să „afirme/reclame” ceva și cam atât; – când se formulează o plângere penală se verifică mai întâi fapta de către procurori; până să fie urmărită persoana care ar fi comis acea faptă, e cale lungă; – legea nu dă în atribuțiile președinților de instanță alcătuirea completelor de judecată; asta e atribuția colegiului de conducere; – presa induce în eroare indicând „surse judiciare”. Dincolo de faptul că există o metodă legală foarte simplă de a obține confirmarea oficială, eu afirm pe de o parte că nimeni din SIIJ nu are are voie să divulge vreo astfel de informație căci își riscă jobul, pe de altă parte nicio sursă din justiție nu ar spune cele arătate mai jos: (“ Cristina Tarcea și Livia Stanciu, vizate de o anchetă la secția specială. Pe numele celor două foste șefe ale Instanței Supreme au fost depuse mai multe plângeri pe tema completurilor de 5 judecători”) Sursa: https://www.facebook.com
Un primar PSD a scapat de acuzatiile de abuz si fals, dupa ce a fost declarat mort de procurori Lucian Borfotina (PSD), primarul comunei Cristesti din judetul Botosani, a fost declarat decedat intr-o comunicare oficiala a Parchetului de pe langa Judecatoria Botosani. Nu ar fi nimic in neregula cu acest lucru doar ca… edilul este in viata. Motivul pentru care i-ar fi fost “declarat decesul”: ca sa scape de un dosar penal. Botosani Necenzurat relateaza ca Lucian Borfotina este cercetat penal pentru neglijenta in serviciu, mai multe abuzuri si falsuri. Dosarul a fost deschis dupa ce o fosta angajata a primariei a facut plangere penala, pentru ca a fost concediata de primar imediat dupa ce a preluat functia. In acelasi dosar este cercetat penal si secretarul comunei Cristesti, Bogdan Petenchea…. Magistratul a cerut lamuriri asupra acestui dosar, iar raspunsul primit de la Parchetul de pe langa Judecatoria Botosani este: “va facem cunoscut ca in dosarul penal nr, 4338/P/2017, avand ca obiect plangerea penala formulata de B. Elena, s-a dispus la data de 30.09.2019 clasarea cauzei cu privire la infractiunea prevazuta de art. 298 Cod Penal, intrucat a intervenit decesul faptuitorului“. Comunicarea oficiala este semnata de prim-procurorul Dorina Dragomir. Integral: http://www.ziare.com
Lenea parlamentarilor Opoziției- principalul inamic al reușitei moțiunii de cenzură Miercurea trecută, Opoziția a înregistrat o notabilă victorie, dejucând operațiunile mizerabile ale tot mai decredibilizatului PSD care se agață iresponsabil de putere, puțin păsându-i că prețul supraviețuirii sale înseamnă compromiterea tot mai gravă a viitorului românilor și al țării. Tocmai de aceea era de așteptat ca citirea moțiunii de cenzură să dobândească dimensiunile unei ample operațiuni politice și de imagine al cărei rol ar fi fost acela de a sublinia determinarea Opoziției de a dărâma guvernul Dăncilă. Guvern care oricum nu mai este demult decât o biată, jalnică, nereușită caricatură. Firesc era ca sala să fi fost plină, nici unul dintre semnatari să nu lipsească, astfel dându-se un puternic semnal că nu mai e loc de cale întoarsă. Că degeaba se mai dau de ceasul morții șefii mega-clanului pesedist, că în van încearcă Dăncilă&co să cumpere voturi și conștiințe, că nu doar Executivul acesta șubred, mâncat de molii, cu gura cariată, știrbă, ci întreg PSD-ul înseamnă deja istorie. Nu s-a întâmplat nimic din toate acestea. Moțiunea a fost citită joia trecută în fața unei săli care mai degrabă amintea de decorul unei neizbutite reprezentanții a unui încropit spectacol cu piesa Scaunele de Eugène Ionesco. Senatorul liberal Florian Cîțu, cu figura lui obosită, veșnic tristă, roasă de dorința de a declanșa o nouă cruciadă împotriva bugetarilor, care, cum am mai spus și scris, mie îmi amintește de nefericitul George Demetru Ladima, a jucat prost și plictisit rolul Oratorului. Care nu a fost mut de-a dreptul, dar nici nu a dat semne că a fi foarte convins de ceea ce citește. E adevărat, de data aceasta PNL a renunțat la măști penibile, la recuzită, la neinspirații ochelari galbeni purtați de domnul senator Georgică, cel care cu ocazia precedentei moțiuni din iunie, fie și numai prin caraghioasa-i, clovnesca-i apariție a compromis orice șansă de reușită a moțiunii. Joia trecută s-a păstrat totuși un aer de seriozitate. Au fost salvate aparențele. Cu toate acestea, chiar și dl. Cîțu a lăsat impresia cuiva condamnat la sacrificiu, altminteri fiind cum nu se poate mai conștient că își pierde inutil timpul Aceasta în vremea ce ceilalți colegi de partid și de Opoziție deja se bucură de beneficiile week-end-ului prelungit pe care și l-au acordat cu de la ei putere parlamentarii, mințind că s-ar speti muncind în teritoriu și că ar avea întâlniri cu alegătorii cărora de abia așteaptă să le asculte păsurile și să le rezolve solicitările. Ceea ce s-a întâmplat joia trecută în Parlamentul României are semnificația unui puternic semnal de alarmă. Șefii partidelor parlamentare, liderii de grup trebuie să vegheze, să dea consemn de mobilizare. Nu am nici cea mai mică îndoială că pesediștii își vor juca până la capăt ultima șansă.Integral: http://www.contributors.ro
Gazprom este gata sa inceapa extractia de gaze in vestul Romaniei Autoritatea din domeniul energiei (ANRE) a acordat companiei NIS Petrol (Serbia), controlata indirect de Gazprom, autorizatii de infiintare a conductelor aferente perimetrelor de exploatare de gaze naturale Jimbolia si Periam, din vestul tarii. Compania urmeaza sa construiasca si o mica termocentrala pe gaze pentru a asigura functionarea sondelor de exploatare aferente perimetrelor, dar si pentru eventuala comercializare. Astfel, NIS Petrol are cale libera pentru extragerea gazelor naturale din cele doua perimetre. Naftna industrija Srbije (NIS) este controlata de Gazprom Neft, divizia petroliera a gigantului rus de stat Gazprom si are in portofoliu sase perimetre de petrol si gaze in judetele Bihor si Timis. NIS are deja incheiat un contract cu CONPET Ploiesti, pentru transportul pe calea ferata pana la granita cu Serbia a titeiului extras. Integral: http://www.ziare.com
VIDEO Ziaristul german Paul Wagner, săltat cu duba de jandarmi la mitingul pentru justiție din iunie 2018, a câștigat procesul cu Jandarmeria pentru anularea amenzii Ziaristul german Paul Wagner, care a fost ridicat de jandarmii din trupele speciale și dus cu duba la Poliție la un miting pro-justiție din 20 iunie 2018, a câștigat definitiv procesul cu Jandarmeria în care a contestat amenda primită, după cum a declarat acesta pentru G4Media.ro. Paul Wagner a fost atunci săltat de jandarmi în ciuda faptului că avea la gât legitimația de presă. Imaginile cu intervenția brutală a jandarmilor au devenit virale la acel moment. A fost unul dintre cele mai tensionate momente de la mitingul pentru justiție.”Am contestat amenda contravențională de 500 de lei dată de jandarmi, Tribunalul București a respins apelul făcut de Jandarmerie după sentința din februarie, din primă instanță. Voi mai face și o plângere penală împotriva celor care au orchestrat această acțiune”, a mai spus Wagner, care a adăugat că a fost consiliat de asociația Evoluție în Instituție. Soția lui Wagner, Mădălina Roșca, declara la acel moment pentru G4Media.ro că timp de două ore nu a știut unde se află acesta. În cele din urmă, Wagner a fost eliberat, în jurul miezului nopții, din secția de poliție unde fusese dus. Integral: https://www.g4media.ro
Gospodariile de pensionari, majoritare in Romania: Statistica trista care ne arata un viitor sumbru Cele mai multe dintre cele aproape 7,5 milioane de gospodarii din Romania sunt de pensionari, dupa statutul ocupational al capului gospodariei, potrivit datelor publicate de INS in lucrarea “Conditiile de viata ale populatiei din Romania, in anul 2018”. Cu un procentaj de 43,6% din total, acestea au devansat gospodariile de salariati (39,6%). In aceasta situatie, data fiind si inclinatia de a merge la vot (din varii motive, de la gradul de implicare civica si pana la timpul disponibil ramas dupa activitatile cotidiene), pentru a se putea lua masuri de politica economica optime la nivel national ar fi necesara disponibilitatea de a intelege nevoile pe care le au alte tipuri de gospodarii, dincolo de cliseele sociale…. Faptul ca 68% dintre gospodarii nu includ copii dependenti, in timp ce doar 32%, adica mai putin de o treime din total, au in ingrijire copii, complica situatia. Cel putin pentru votul necesar adoptarii unor masuri cu bataie foarte lunga in timp, cand efectele nu vor mai afecta pe cei care au contribuit la adoptarea deciziilor cu impact economico-social. De altfel, mai mult de o treime dintre gospodarii (34,5%) intra la categoria de varsta mai mare decat varsta legala de iesire din activitate. Integral: http://www.ziare.com
Motivul pentru care costul noilor stadioane din Bucuresti a crescut peste noapte cu aproape 60 de milioane de euro Reprezentantul firmei care executa lucrarile de constructie la stadioanele Steaua si Giulesti a explicat motivul pentru care arenele pe care ar trebui sa se antreneze echipele ce vin in tara noastra la EURO 2020 s-au scumpit cu aproape 60 de milioane de euro peste noapte. Cristian Erbasu spune ca “de vina” pentru aceasta scumpire de la Steaua si Giulesti ar fi inflatia. De asemenea, intr-o pondere foarte mica, in majorarea costurilor a contat si faptul ca beneficiarii au avut noi cerinte. In aceeasi situatie se afla si stadionul Arcul de Triumf, construit de o alta firma. “Nu se maresc valorile stadioanelor cu o valoare infernala. Cele trei contracte – chiar daca eu vorbesc doar de doua (Steaua si Giulesti – n.red.), cele trei stadioane sunt identice, sunt facute in aceeasi perioada – au prevazuta si o clauza de actualizare a preturilor, in functie de indicele de inflatie. 70% din aceasta valoare este aceasta actualizare prevazuta expres intr-un contract propus de Banca Europeana de Investitii, este un contract standard pentru toate contractele peste cinci milioane si cu o durata de executie mai mare de un an de zile. Deci nu este o marire de valoare, era prevazuta, nu avea cum sa se estimeze acum un an si ceva, acum doi ani si jumatate, cand s-au facut studiile de fezabilitate, inflatia pe urmatorii doi sau trei ani. Acum s-a facut aceasta actualizare a indicilor de inflatie. Inflatia nu o stabilesc eu, inflatie este stabilita de statistici. Valorile s-au marit cu aproximativ 40%, toate stadioanele s-au marit cu acelasi procent, pentru ca studiile de fezabilitate au fost facute in aceeasi perioada, iar executia stadioanelor se face la fel, in aceeasi perioada. Aproximativ 30% este inflatia, acestia sunt indicatorii, celelalte 10% reprezinta cerinte suplimentare fata de caietul de sarcini, impuse fie de situatia din teren – au fost gasite foarte multe retele care nu erau prevazute in plan la Rapid – fie cateva cerinte suplimentare impuse de UEFA“, a spus Erbasu la Digi Sport, citat de News.ro. In pofida acestor majorari colosale, Erbasu pretinde ca, in continuare, costurile de constructie sunt foarte mici. Integral: http://www.ziare.com/
Șobolanii din București vor fi vopsiți în galben, să creadă turiștii că-s Pikachu Pe lângă țânâari, boschetari, ambrozie și taximetriști împuțiți, Bucureștiul se mai confruntă și cu o problemă destul de veche, respectiv șobolanii, care pot fi văzuți acum peste tot de către locuitorii care nu sunt drogați sau beți. Întrucât primăria n-a fost în stare să rezolve problema cu țânțarii, n-are cum să se ocupe de creaturi mai mari dar, totuși, câteva ONG-uri interesate au venit cu o soluție de avarie, respectiv vopsirea șobolanilor în galben. „Știți cum toate orașele japoneze au câte o mascotă simpatică și cum aceste mascote atrag turiștii? Dacă vopsim cum trebuie acești șobolani putem să pretindem că-s Pkachu și știți de popular e pokemonul acesta, s-a făcut și un film cu Ryan Reynolds pe tema asta. Dacă turiștii japonezi scapă neviolați de la aeroport până în București vor avea parte de un regal de pokemmoni”, a declarat Aristide Banu, președintele Asociației „Colorați Bucureștiul”, care militează pentru o capitală mai colorată și mai plină de viață. Acesta susține că odată deschisă această oportunitate de vopsire a șobolanilor posibilitățile sunt practic nelimitate. Integral: https://www.timesnewroman.ro
31 Raspunsuri la Revista Presei – 8 octombrie. “A șasea încercare ratată?”
mar08/10/2019 at 09:32
Oare vom avea anticipate după alegerea noului președinte?
http://www.ziare.com/politica/motiune-cenzura/capcanele-motiunii-de-cenzura-si-zilele-marelui-jaf-1580367
A A08/10/2019 at 09:43
“…Cel mai grav este ca jaful facut acum pentru a opri motiunea, adaugat jafului de pana acum comis de PSD, va trebui deocontat anul viitor, economic de Romania, politic de viitorul guvern. Adica o premisa foarte periculoasa pentru alegerile perlamentare din 2020.”
Daca jaful comis de criminali nu va fi anchetat pana in detaliu si pedepsit drastic de catre oricine vine la putere, cred ca nu va fi deloc bine.
cedric08/10/2019 at 10:08
Semne bune:
https://www.aktual24.ro/jale-psd-a-pierdut-majoritatea-si-in-senat-nu-a-reusit-sa-si-treaca-nici-macar-propriile-legi-motiunea-de-cenzura-de-joi-va-trece/
stefan6008/10/2019 at 10:25
Gazprom extrage gaze din Romania ?
Pai inseamna ca Putin a reusit 100% in planurile lui privind Romania.
– Logic va urma exploatarea gazelor din MN tot prin intermediul unei firme cu stapan la Moscova.
– Jigolo de la finante e si vicepresedinte la banca aia cu sediul la Moscova.
– Armata e redusa la incapacitatea de a controla /proteja spatiul maritim si aerian al patriei.
– Indiferenta generala fata de infiltrarea masiva a Rusiei in economia romaneasca.
O singura concluzie.
Romania e deja sub control rusesc. Chiar daca unii delireaza ca ne apara NATO si UE.
Nu pot veni altii sa te apere cind te vinzi REAL unicului dusman/ inamic ipotetic.
mar08/10/2019 at 10:36
Bună Stefan.
România a fost și a rămas sub control rusesc. ”Omuleții verzi” nu au mai plecat de pe aceste meleaguri, Regulamentul organic a fost începutul.
mar08/10/2019 at 10:32
Ar trebui luat la întrebări, este incredibil cum se deturnează banul public și orașul devine din ce în ce mai mizerabil, cu o infrastructură care va crăpa în următoarea perioadă. Să ne ferească Dumnezeu de un cutremur sau o iarnă grea. În schimb Primăriile s-au transformat în sponsori de catedrale și biserici, ajutoare (mită mascată )de toate felurile, mai nou fac și publicitate nesimțită pentru realizări care nu au legătură cu cea ce trebuie sa facă
https://www.hotnews.ro/stiri-administratie_locala-23412290-primaria-sectorului-1-vrea-aloce-inca-10-milioane-lei-pentru-catedrala-mantuirii-neamului-ultimii-2-ani-mai-dat-30-milioane-lei.htm
cedric08/10/2019 at 10:46
https://www.aktual24.ro/succes-al-lui-birchall-savonea-innebunita-in-sedinta-csm-a-esuat-pentru-a-6-a-oara-sa-o-confirme-pe-adina-florea-in-fruntea-csm/
Radu208/10/2019 at 11:37
Buna ziua. “Suprapunerea unor activități peste ședința de plen, invitarea procurorilor, vreau să știu …Este indispensabilă prezența a trei procurori din cadrul CSM la acaestă ședință?” se intreaba Morticia. Dar cand s-a fixat repede sedint vineri seara era indispensabila? Cum se intoarce grebla nu ne convine, nu? Acum nu mai este asazisa colaborare loiala?
Eugen Vasilescu08/10/2019 at 14:27
https://summit.news/2019/10/07/new-peer-reviewed-academic-study-finds-diversity-is-not-a-strength/
“The study, entitled ‘Ethnic Diversity and Social Trust: A Narrative and Meta-Analytical Review’, was conducted by Peter Thisted Dinesen and Merlin Schaeffer from the University of Copenhagen and Kim Mannemar Sønderskov from Aarhus University.
Seeking to answer whether “continued immigration and corresponding growing ethnic diversity” was having a positive impact on community cohesion, the study found the opposite to be the case.
Studying existing literature and also carrying out a meta-analysis of 1,001 estimates from 87 studies, the researchers concluded, “We find a statistically significant negative relationship between ethnic diversity and social trust across all studies.”
Eric Kaufmann, Professor of Politics at the Birkbeck University of London, also tweeted about the study, commenting, “Higher diversity *is* significantly associated with lower trust in communities, even when controlling for deprivation.”
In other words, mass immigration is eroding community trust and harming society.
“Diversity is a strength” is a glib, onerous, empty aphorism that is shoved down our throats as a piece of received wisdom that only racists would deny. “
Eugen Vasilescu08/10/2019 at 15:03
https://www.theguardian.com/politics/2019/oct/08/boris-johnson-ready-to-give-up-on-brexit-deal
Donald Tusk, the European council president, tweeted directly at Johnson: “What’s at stake is not winning some stupid blame game. At stake is the future of Europe and the UK as well as the security and interests of our people. You don’t want a deal, you don’t want an extension, you don’t want to revoke, quo vadis? [Where are you going?]”
Intamplator08/10/2019 at 15:58
Buna ziua…și e greșit cr spune Tusk?
In alta ordine de idei Tweet ul lui Trump despre consecințele asupra economiei Turcești …cu “nemăsurata lui inteligenta…”(ma rog cam asta a zis….e-după mine-jenant (cel putin)pentru toți americanii….nu ajungeau “napoleonii” din ospicii mai trebuia unul și la casa albă
Eugen Vasilescu08/10/2019 at 16:37
de acord cu ce spune Tusk
la Trump e reactie ca a inceput sa fie atacat – din ambele directii – cum i-ar vinde pe kurzi si stie ca nu se poate baza pe primisiunile lui erdogan. de fapt concret is retrage 1-2 sute de special forces de la granita cu turcia, deocamdata. miza reala cred ca este sa-i pregateasca pe kurzi sa paseze circa 70000 de prizonieri isis de la kurzi turcilor si/sau europenilor sa se spele pe cap cu ei.
Eugen Vasilescu08/10/2019 at 16:51
isis si jihadistii sunt inca functionali in idlib in siria. sponzorizati de turci + altii sa atace siria. daca nu sunt eliminati in lupte cu sirienii si impinsi in turcia – traditional loc de refugiu pt ei atunci problema este a turcilor (ii pot ataca pe turci ca i-au tradat) a europenilor (multi sunt din europa) si a rusilor (radicalizeaza mahomedanii lor din sudul rusiei).
Eugen Vasilescu08/10/2019 at 16:52
pt intamplator 15 58
Intamplator08/10/2019 at 17:33
Mulțumesc…..puncte de vedere diferite despre motivațiile lui Trump /da europenii trebuie sa recunoască ca nu mai contează in “SEcuritatea globală “ și ca sunt o putere de mâna a doua /ce pot face e sa aleagă teme”punctuale” ca “protecția datelor” sau “climate change”=genul de probleme in care “puterea de cumpărare contează”/in rest ar fi bine sa nu se mai amestece si…..fiindcă nu sunt in București cam asta începe sa fie agreat aici unde sunt”in buricul Europei” ….se conștientizează ca cel putin in viitorul apropiat “soft power” e o gluma…. care va fi viitorul Europei ???naiba știe….se discuta intens “in culise” despre migrație si se caută soluții ….in nici un caz primirea “cu brațele deschise” nu mai e o opțiune ….pana și cei mai “internaționaliști “au realizat ca “multiculti” e nefezabila și e wishful thinking….as ghici,repet,ghici ca se vor introduce cote ca prima masura
Eugen Vasilescu08/10/2019 at 18:55
ce mai zice trump azi
Intamplator08/10/2019 at 20:29
…..el zice multe ….cine oare îl ia in serios e problema….Kim își vede de treaba cu noi rachete,maduro e bine-merci,China joaca țonțoroiul prin Asia ( pm Pakistan tocmai e la Beijing ,Iran Teia cercetările nucleare)….câteodată ma gândesc ca Trump are totuși un scop precis=US sa devină ca Elveția=armata puternica sa descurajeze adversarii sa i atace teritoriul….ma îndoiesc ca Erdogan nu și va duce pana la capăt planul
Eugen Vasilescu08/10/2019 at 17:16
http://www.ziare.com/klaus-johannis/presedinte/iohannis-la-o-conferinta-it-acceptam-aceste-provocari-sau-dormim-pe-noi-ceea-ce-mie-imi-displace-profund-1580432
cred ca e pe alese ce-i displace
– fie sa accepte provocari (le-a tot ocolit)
– fie sa doarma pe el (standard procedure la el presidente)
mar08/10/2019 at 17:23
Savonea nu se mai controlează, oare nu poate fi oprită?
http://www.ziare.com/lia-savonea/csm/lia-savonea-tuna-si-fulgera-ca-n-o-poate-numi-pe-adina-florea-la-ss-vrea-sa-schimbe-urgent-legea-csm-1580399
https://www.facebook.com/epochtimesro/videos/752582981853387//
mar08/10/2019 at 17:25
Sesizează CCR în legătură cu un un conflict generat de Ana Birchall.
https://www.g4media.ro/breaking-sefa-csm-lia-savonea-a-anuntat-ca-sesizeaza-curtea-constitutionala-acuzand-un-conflict-cu-ministrul-justitiei-ana-birchall.html
Intamplator08/10/2019 at 17:35
Buna ziua….ma îndoiesc ca va avea succes…CCR se da după cum bate vântul și direcția vântului s a schimbat
Radu208/10/2019 at 17:52
Buna ziua. Savoniera spera ca Dorneanu o sa dea o ”lege” cum ca toti sa faca de indata ceea ce vrea sefa CSM. Dorneanu Deliorga Stan Enache nu schimba nimic poa’ sa bata vantul oricum ei sunt acordati din kiseleff. Pivnicereasa Morar si Varga sunt imprevizibili. Asadar PSD apasa pedala pana la capat sperand ca va pastra pargia CCR pentru a realiza ce nu mai pot bloca pe viitor in Parlament dupa caderea dancilei
mar08/10/2019 at 18:08
Sper să vină viscolul pentru PSD! Numai că am devenit sceptică și până nu văd/aud, nu mai cred. Clasa politică este imprevizibilă și zilele astea se joacă cu sume mari și ”pistolul” pe masă.
desy.demeter08/10/2019 at 19:41
https://www.g4media.ro/digi24-dan-nica-a-fost-respins-de-comisia-europeana-romania-trebuie-sa-trimita-o-a-treia-propunere-pentru-portofoliul-de-comisar-european.html?fbclid=IwAR2KqhpuTmV_fHe5mXrOizN3CgJQz5-dLfZM9c2CDzn0wX_tFfXRkB-2geM
Intamplator08/10/2019 at 19:48
Pesedeul asta distruge bruma de credibilitate pe care o mai avea țara in ue ….noroc cu Brâncuși care ne mai spală obrazul….in primele doua zile la bozar au fost 14 mii vizitatori ai expoziției….e un succes cert!
mar08/10/2019 at 20:08
Poate după acest episod se vor trezi la realitate și va trece moțiunea. În seara asta la Europa FM a fost invitat Dan Barna care atras un semnal de alarmă. Lăsând la o parte ostilitatea moderatoarei care nu i-a lăsat pic de libertate de manevră, a încercat de fiecare dată să-l pună în imposibilitatea de a-și susține punctul de vedere, omul a spus că după 3 ani de mandat a învățat ceva, că lucrurile în Parlamentul României se pot schimba într-o clipă.
https://revistapresei.hotnews.ro/stiri-radio_tv-23413514-dan-barna-europa-pune-mana-foc-motiunea-trece-sunt-pur-simplu-reticent.htm
Paganel08/10/2019 at 20:51
Kko se cheamă asta!… Dar pe analfabeții teleghidați de la kremlin îi doare la basca (sovietică)!… 🙁
mar08/10/2019 at 20:17
Într-o țară normală ar începe ancheta! – ”„Miza nu este neapărat un post de prim-ministru. Mizele sunt mult mai mari. Mizele sunt legate de dosare, de secția specială, de numirea procurorilor. Sper că nu vreți să ne întoarcem… și mulți din această sală știu la ce m-am referit. De fapt, asta este miza. Nu vă imaginați că au ca și miză ocupare unor posturi de miniștri pentru care nu au nici un program. Ce să pună în loc? Ce să facă?”, a spus Dăncilă.”
https://newsweek.ro/politica/audio-dancila-le-promite-bani-parlamentarilor-psd-si-ameninta-voalat-cu-dosare-penale
Paganel08/10/2019 at 20:52
Avem două probleme: de ani buni, aici nu mai există o „țară” și, de mai multă vreme, nici „normală” nu mai este!…
stefan6008/10/2019 at 21:25
Oficial si in Italia , parlamentul a votat in mod definitiv reducerea numarului de deputati si senatori.
Ca urmare , la urmatoarele alegeri parlamentare se reduc posturile elegibile dupa cum urmeaza :
– camera deputatilor : de la actualii 630 deputati se reduce la 400 deputati. ( din care cei 12 deputati alesi de diaspora ,se reduce numarul la 8 )
– senat : de la actualii 315 la 200 senatori. ( din care cei 6 alesi peste hotare de diaspora , raman doar 4 posturi de senatori eligibili de diaspora )
Legea adoptata e o modificare a constitutiei italiene. Ca urmare , in urmatoarele 90 de zile e obligatoriu ( nu se poate amana , anula , modifica ) un referendum pentru validarea modificarii constitutionale. Care referendum va fi garantat victorios deoarece italienii vad clasa politica ca sarea in ochi. 🙂
PS. E un exemplu cum un parlament face o modificare constitutionala si doar ulterior se face referendum .( obligatoriu)
In RO , tara bananiera , se face antai referendum si dupa aia se pisa toti pe el. Inclusiv cei care au initiat respectivele.
Pentru conformitate cu faptele :
https://www.corriere.it/politica/19_ottobre_08/taglio-parlamentari-lega-votera-si-pd-non-piu-legge-populista-ecac014a-e9aa-11e9-95ef-66e776be64e5.shtml
« Revista Presei – 9 octombrie. “Desi are un PIB de invidiat, zona Bucuresti-Ilfov e inferioara tuturor regiunilor similare din UE.”
Revista Presei – 7 octombrie. “Serviciul Vânzări-cumpărări din Parlamentul României va lucra 24 de ore din 24.” »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CCR 
 CCR